कांग्रेस सहित सभी दल ‘बड़े दिल के साथ सामान्य वर्ग के गरीबों के आरक्षण संबंधी विधेयक का समर्थन करें : जेटली - social Gyan
Home national कांग्रेस सहित सभी दल ‘बड़े दिल के साथ सामान्य वर्ग के गरीबों के आरक्षण संबंधी विधेयक का समर्थन करें : जेटली
नयी दिल्ली। सामान्य वर्ग के गरीब लोगों के लिए आरक्षण संबंधी विधेयक को कांग्रेस सहित अन्य दलों से ;;बड़े दिल के साथ समर्थन देने की अपील करते हुए वित्त मंत्री अरूण जेटली ने कहा कि भाजपा सहित सभी दलों ने अपने घोषणापत्र में इसके लिए वादा कर रखा है। उन्होंने दावा किया कि चूंकि यह आरक्षण संविधान संशोधन के माध्यम से दिया जा रहा है इसलिए यह न्यायिक समीक्षा में सही ठहराया जाएगा।
लोकसभा में मंगलवार को संविधान (124वां संशोधन) विधेयक पर चर्चा में हस्तक्षेप करते हुए जेटली ने कहा कि भाजपा एवं राजग के अलावा कांग्रेस और अन्य दलों ने भी अपने घोषणापत्र में इस संबंध में वादा किया था कि अनारक्षित वर्ग के गरीबों को आरक्षण देंगे । उन्होंने सवाल किया कि क्या इन दलों के घोषणापत्र में इस बारे में कही गई बात भी ;जुमला थी ?